Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 199

c) Szakmai anyagok archiválása Szintén a támogatás fejében reális annak elvárása, hogy a rendezvényre vonatkozó minden szakmai információt a szervezõk a Közalapítvány részére eljuttatnak. Ennek csak akkor van értelme, ha kidolgozásra kerül egy olyan adatbázis rendszer, amely lehetõvé teszi a szakmai rendezvények információinak egységes, áttekinthetõ, visszakereshetõ archiválását. Ilyen szempontok lehetnek az alábbiak: — célcsoport, — résztvevõk száma, — elõadók neve, — elõadás vázlatok, — írásban átadott anyagok. A rendezvények átfogó nyilvántartása, legfontosabb adatainak megõrzése több szempontból is fontos. Az archiválás elõsegíti az alábbiakat: — értékelés, — tervezés, — programsorozatok kialakításának támogatása, — szakmai, tartalmi és logisztikai átfedések csökkentése, — kommunikációs tevékenység folyamatossága, — tanácsadás. 1.2. Minden célcsoportra kiterjedõ eszközök Az alábbiakban azokat az eszközöket mutatjuk be, amelyektõl az EU-csatlakozás gondolatának, érveinek, értelmének átfogó megismerése várható. Ezek az eszközök gyakorlatilag átfogják a társadalom egészét. Különös jelentõsége van annak, hogy ezek az eszközök egymásra épülnek, hatásukat csak a modulrendszerû építkezés révén érik el. Az áttekinthetõség érdekében egy idõrendi táblázat foglalja egybe a legfontosabb kommunikációs eszközök ütemezését. 1.2.1. Alapítványi levél intézményi támogatók megnyerésére Koncepció Az EU Kommunikációs Közalapítvány egyik elsõ, a nyilvánosság számára is érzékelhetõ lépését jelenti az a levél, amelyet jelentõs intézményeknek, gazdálkodó szervezeteknek, szakmai-érdekképviseleti és civil szervezõdéseknek tud kiküldeni, és amely Magyarország EU-csatlakozásának támogatására hívja fel az érintetteket. A levél ennek a kommunikációs stratégiának az üzeneteire épül és a csatlakozást, mint az ország elõtt álló legjelentõsebb gazdasági, politikai és társadalmi kihívását és lehetõségét érzékelteti. Az Alapítvány ezzel a levéllel partnerséget kínál azoknak a szervezeteknek, intézményeknek, amelyek a csatlakozás ügyét fontosnak tartják, és megteremti számukra a folyamatban történõ cselekvõ részvétel lehetõségét. A levél egyben tartalmazza minden szervezet, intézmény számára a csatlakozás lehetõségét, vagyis azt, hogy a levélhez csatolt felhívás támogató értelmû visszaküldésével nyilvánosan is kiállnak Magyarország belépése mellett. A támogató visszajelzések fogadásával az Alapítvány elõtt két fontos lehetõség nyílik meg. Mindenekelõtt már az elsõ pillanattól fogva megteremti annak lehetõségét, hogy a megnyíló EU-portál nyitólapján akár több száz közismert intézmény, vállalat, szakmai-érdekképviseleti és civil szervezõdés jelenjen meg a csatlakozás támogatójaként. Ennek a ténynek nagyon komoly jelentõsége van a kommunikációs jelenléthez szükséges hatás gyors elérésében. Másrészt mivel ennek a levélnek a fogadtatása egyfajta „társadalmi lakmuszpapírként” is szolgál, a kezdeményezést támogató szervezõdések várhatóan a kommunikációs és cselekvési program késõbbi szakaszában, a program társadalmasítása során fontos szövetségesek lehetnek. 2002/151/II. szám Lényeges végül megemlíteni azt a szimbolikus lépést is, amely az EU-portálon történõ megjelenést, az on-line kommunikációt már az elsõ pillanattól fogva komoly szereppel ruházza fel, és amely a csatlakozási érettség egyik fontos bizonyítéka. Eszköz Alapítványi levél intézményi támogatók megnyerésére Célkitûzés — a jelentõs intézmények, gazdálkodó szervezetek, szakmai-érdekképviseleti és civil szervezõdések bevonása, mobilizálása — támogató nyilatkozatok gyûjtése További lehetõségek — média aktív bevonása — visszajelzések feldolgozása, értékelése Ütemezés — 2002. december 1. után Kapcsolódó eszközök — EU-portál — program társadalmasítása Mérés módja — visszajelzések száma és tartalma alapján — médiavisszhang alapján 1.2.2. Alapítványi levél az állampolgárok tájékoztatására Koncepció Az alkotmánymódosítás után szükség van arra, hogy errõl a történelmi léptékû eseményrõl, a következõ lépésekrõl és a mindenki elõtt megnyíló lehetõségek megragadásának módjáról a Közalapítvány tájékoztasson minden magyar állampolgárt. A levél ténye egyértelmûen aláhúzza a történelmi pillanat súlyát. A levél röviden aláhúzza az EU-csatlakozás fontosságát, a Magyarország elõtt megnyíló egyedülálló történelmi lehetõség tényét és bemutatja a csatlakozás várható menetrendjét. A levél a személyes felelõsség tudatosítására felhívást tartalmaz minden magyar állampolgár számára arra, hogy személyesen is vegyen részt a települését érintõ Hozományprogram kialakításában, járuljon hozzá annak kiválasztásához, hogy az õ települése vajon mit is visz az Európai Unióba, mivel járul hozzá az európai kultúra, sokszínûség gazdagításához. A levél ugyanakkor tartalmazhat egy olyan visszajelzési kártyát, amelynek kitöltésével és visszaküldésével mindenki felteheti az õt leginkább foglalkoztató kérdéseket, és egyben hozzájárulást tud adni ahhoz, hogy a csatlakozással kapcsolatos információkkal a késõbbiekben is megkeressék. Ez a lehetõség a késõbbi kommunikációs tevékenység fontos elemét képezõ kapcsolattartáshoz szükséges adatbázis és címlista építés szempontjából kiemelt fontosságú. Eszköz Alapítványi levél az állampolgárok tájékoztatására Célkitûzés — a lakosság ünnepélyes tájékoztatása és mobilizálása — az egyéni és közösségi felelõsség tudatosítása További lehetõségek — média aktív bevonása — társadalmi célú kommunikációs kampány ösztönöz a honlap felkeresésére Ütemezés — 2002. december 1. után Kapcsolódó eszközök — Hozomány-program — adatbázis Mérés módja — visszajelzések száma alapján 1.2.3. Hozomány-program Koncepció A felkészülési idõszak egyik legfontosabb feladata annak a gondolkodásnak az elõmozdítása, amely arról szól, vajon a most csatlakozó Magyarország, annak régiói, települései és állampolgárai mit visznek Európába. Mi a mi hozzájárulásunk a közös európai fejlõdéshez, sokszínûséghez? Mire vagyunk mi a legbüszkébbek? A cél az, hogy minden magyarországi település meghatározza azt az egy elemet, amivel hozzájárul Európához, az európai kultúra gazdagításához, bõvítéséhez. A hozzájárulás meghatározása olyan közös feladat, amelybe a település minden lakosát érdemes bevonni, az összes ott élõ ember számára lehetõvé kell tenni a véleményalkotást. A „hozomány” tartalma — a kulturális, történelmi örökségek és nem utolsó sorban a képzelõerõ gazdagsága révén — elképzelhetetlenül széles palettán mozog, így lehet akár: — híres épület, — a település híres szülöttje, 2002/151/II. szám — régészeti emlék, — népszokás, — nevezetesség, — kezdeményezés, — étel, ital. A „Hozományt” alkotó hozzájárulást a település önkormányzatának ünnepi ülése határozza meg az ott élõk javaslatai közül választva. A több mint 3000 település „hozománya” adja majd azt a sokszínû palettát, amit országunk az Európai Unióba visz. A Hozomány-program összegzéseként egy olyan, díszes album és CD-ROM összeállítását javasoljuk, amely tartalmazza azokat az örökségeket, amelyekkel Magyarország járul hozzá az Unió sokszínûségéhez. Ez az album a késõbbiekben mind a csatlakozás jelképeként, mind pedig akár állami szintû reprezentatív ajándékként átadható. Eszköz Hozomány-program Célkitûzés — elõsegíteni a közös értékekrõl szóló gondolkodást — minél több ember bevonása egy fontos döntés elõkészítésébe — a nemzeti büszkeség erõsítése További lehetõségek — helyi szinten folytatni és kifejleszteni a megõrzendõ értékekrõl szóló munkát — ezeknek helyi vagy regionális szinten történõ megjelentetése — fotóalbum és CD-ROM megjelentetése Ütemezés — 2002. december 1.—2003. március 15. Kapcsolódó eszközök — Alapítványi levele — Európa üzenete Mérés módja — csatlakozási hajlandóság alapján — visszajelzések alapján 1.2.4. Európai üzenet: „Harangzúgás hirdesse lobogásod” Koncepció Egyszerre van arra szükség, hogy az ország szimbolikus módon jelezze, csatlakozni kíván Európához, az Európai Unióhoz, illetve arra, hogy az Uniónak hirdesse Magyarország közelgõ csatlakozását. Ennek a kettõs jelképnek a kiemelésére javasoljuk a következõ ünnepélyes eseményt. Minden egyes magyarországi település kapjon egy Európai Uniós zászlót, amelyet az európai szabadság magyar ünnepén, március 15-én a magyar zászlóval együtt húznak fel. A zászló jelképének üzenete: 1000 éves törekvésünk válik teljessé akkor, amikor az ország újból az európai népek közösségének tagjává válik. A zászló felhúzása ugyanakkor egybekapcsolódik az egyik legfontosabb — és ugyanakkor külföldön legkevésbé ismert — magyar hagyománnyal, a déli harangozással. A 2003. március 15-i, déli harangszó, az európai zászlónak a magyar zászlóval együtt történõ felhúzása tehát azt üzeni: az ország újból teljes jogú része lett Európának, Európának pedig üzeni, hogy egy olyan ország csatlakozik most a közösséghez, amelyik évszázadok óta küzd az európai népek függetlenségének megõrzéséért. Minden egyes település számára van ugyanakkor egy fontos felhívás: az a település kap Európai Uniós zászlót, amelyik vállalja, hogy részt vesz a Hozomány-programban és meghatározza azt a jelképet, amelyet települése az Unióba visz. További lehetséges programelemként elképzelhetõ még egy fontos lépés: ezen a napon minden település ültessen egy olyan fát is, amely az Európához tartozását jelképezi. A faültetés egyben a hosszú távú jövõbe vetett alkotó hit jelképe is lehet. Eszköz Európai üzenet: Harangzúgás hirdesse lobogásod... Célkitûzés — megteremteni a csatlakozás ünnepélyességét — egyensúlyt teremteni a „Mit kapunk Európától?” és a „Mit nyújtunk mi Európának?” kérdések között — kiemelni a „lehetõségért tenni kell” elvet További lehetõségek — faültetés Ütemezés — 2003. március 15. Kapcsolódó eszközök — Hozomány-program 2002/151/II. szám Eszköz Európai üzenet: Harangzúgás hirdesse lobogásod... Mérés módja — települések részvétele alapján — az egyes ünnepségeken való részvétel alapján — visszajelzések alapján 1.2.5. Európai Tájoló Koncepció Az egyes települések, régiók bevonását, az EU átfogó megismerésének bevezetését szolgálja a több helyen (pl. Finnország, Csehország, Szlovénia) sikerrel mûködtetett EURO-BUSZ-program mintájára az Európai Tájoló-program. A program lényege, hogy a más területekrõl ismert országjáró „roadshow” mintájára egy külön erre a célra kialakított, speciális kamion járja az országot és képzeletbeli fonalat, hálót teremt az ország különbözõ települései között. Az országot körbejáró kamion egyes megállóinak programját a régiók szervezik, az elõzetes beharangozás révén az egyes állomások körzetébõl is oda tudják vonzani az érdeklõdõket, így az egész országra kiterjed az Európai Tájoló hatása. A kamion az egyes megállóknál átalakítható és az alábbi programokra teremt lehetõséget: — elõadások, — fórum politikai és szakmai témákról, — kiállítás, — filmvetítés, — interaktív információszerzési lehetõség, — gyerekprogramok, — személyes találkozások, — kiadványok, szórólapok terjesztése, — szórakoztató programok, — vetélkedõk, kvízjátékok, — helyi és európai nemzetiségi konyhákat bemutató vendéglátás. Természetesen minden programelem középpontjában az Európai Unió áll. A programsorozat révén nagyon sok olyan ember számára teremthetõ személyes élmény, akik más eszközökkel egyébként nehezen érhetõk el. Azt is fontos kiemelni, hogy a kamion annak kereteit is biztosítja, hogy a társadalom legkülönbözõbb csoportjainak, a legváltozatosabb módon nyújtson programot és adjon információt. Eszköz Európai Tájoló Célkitûzés — az EU-csatlakozás gondolatának széles körû népszerûsítése — aktív, részvételen alapuló ismeretszerzés — személyes élményszerzés lehetõségének ösztönzése További lehetõségek — a karikatúra-pályázat nyertes mûveinek bemutatása — írásos kérdések összegyûjtése — nyertes fotó-, illetve filmanyagok bemutatása — a call-center, illetve az EU-portál népszerûsítése Ütemezés — 2003. március 15-tõl folyamatosan Kapcsolódó eszközök — kiadványok — film Mérés módja — az egyes rendezvényeken megjelenõk száma alapján — az ott terjesztett kérdõív visszajelzései alapján — médiavisszhang alapján 1.2.6. Közösségi Fesztivál Koncepció A népszavazás napját a helyi közösségek fesztiváljának napjává kell tenni. Az egész napos helyi ünnepségek kettõs célt szolgálnak: újból megerõsítik annak az örökségnek az elemeit, amelyet Magyarország az Európai Unióba visz, ugyanakkor oldják a népszavazás hivatalos jellegét, és az eseményt a közös öröm eseményévé emelik. A helyi ünnepségek kialakításánál a helyi kezdeményezéseket érdemes elõtérbe helyezni, így annak formája bizonyára változatosságot mutatva lehet például: 2002/151/II. szám — kirakodóvásár, — színjátszó körök mûsorai, — dalárdák, énekkarok mûsorai, — nemzetiségi mûsorok, — bábozás, — népi hagyományú kézmûvesség, — koncertek, — utcabál. Abban az esetben, ha a népszavazás napja a megítélés szerint nem a legalkalmasabb nap a kötetlen, a helyi közösségekre építõ ünneplésre, akkor ugyanezt a Közösségi Fesztivált a csatlakozási szerzõdés ünnepélyes aláírásának napjára, 2003. április 16-ra érdemes ütemezni. A budapesti Közösségi Fesztivált az Európa Óra színhelyére érdemes szervezni. Eszköz Közösségi Fesztivál Célkitûzés — a népszavazás egybekötése az ünnepléssel — Európát gazdagító örökségünk újbóli megerõsítése További lehetõségek — nyertes fotó-, illetve filmanyagok bemutatása — a call-center, illetve az EU-portál népszerûsítése Ütemezés — a népszavazás napján, vagy esetleg 2003. április 16-án, a csatlakozási szerzõdés ünnepélyes athéni aláírásakor Kapcsolódó eszközök — Európa Óra Mérés módja — az egyes rendezvényeken megjelenõk száma alapján — médiavisszhang alapján 1.2.7. Európa Óra Koncepció A csatlakozási szerzõdés athéni ünnepélyes aláírásával vagy esetleg a népszavazás lezajlásával visszavonhatatlanul elindul a visszaszámlálás a csatlakozásig. Bár a felkészülés üteme, intenzitása és ennek kisugárzása várhatóan egyre erõsödni fog, mégis sokak számára a szerzõdés aláírásának híre ad fontos impulzust arra, hogy saját maga is utánajárjon, utánanézzen a reá vonatkozó információknak. Ennek megerõsítését, a jelképes visszaszámlálást és a visszavonhatatlanságot bizonyítja az az óra, amelyet Budapest egyik központi fekvésû helyén érdemes felállítani. Az Európa Óra, miközben a pontos idõt is mutatja, eközben — a Millenniumi órákhoz hasonlóan — minden percenkénti visszaszámlálással tudatosítja a csatlakozás közeledtét. Az óra egyébként hagyományosan is komoly jelképes erõvel rendelkezik: jelzi, mi az, amihez igazodnunk kell. Az Európa Óra koncepcionális és mûszaki terveitõl függõen további funkciók is az órához rendelhetõek: képes jelezni a pontos idõt az Európai Unió fõvárosaiban, mutathatja az egyes fõvárosok irányát és a légvonalban mért távolságot, vagy éppen szolgáltathat meteorológiai adatokat, beleértve a környezetszennyezési értékeket is. Figyelemfelkeltõ jellege révén alkalmas a call-center telefonszámának, illetve az EU-portál honlap címének közlésére. Eszköz Európa Óra Célkitûzés — a csatlakozásig hátralévõ idõ figyelemfelkeltõ módon történõ jelzését szolgálja További lehetõségek — kiegészítõ információk jelzése (európai fõvárosok adatai, idõjárási adatok stb.) — a call-center, illetve az EU-portál népszerûsítése Ütemezés — 2003. április 16., a csatlakozási szerzõdés athéni ünnepélyes aláírásakor Kapcsolódó eszközök — Közösségi Fesztivál Mérés módja — médiavisszhang alapján 1.2.8. Május 9. — Európa Nap Koncepció Az EU-hoz történõ közeledés egyik legkézzelfoghatóbb jele, ha Magyarországon is méltó módon megtörténik a május 9-ei Európa Nap (Schuman-nap) megünneplése. Az ünnepségek alaphangulatát nem protokolleseményeknek kell 2002/151/II. szám megadniuk, hanem sokkal inkább sok apró ünnepségbõl érdemes összeállítani. Ennek a megünneplése minden értelemben óriási kommunikációs értéket hordoz: — jelzi az ország minden lakója számára, hogy Európa része vagyunk, — érzékelteti, hogy egy olyan ünneprõl van szó, ami a „mi ünnepünk”, minden kis közösség ünnepe, — fontos jelzés a külvilág számára is, hogy Magyarország Európa részének tekinti magát. Tekintettel arra, hogy ez a nap hagyományos ünnep az EU országaiban, a nap megtervezését a Delegáció, illetve az EU tagállamok Magyarországon mûködõ követségeinek bevonásával érdemes megtervezni. Eszköz Május 9. — Európa Nap Célkitûzés — jelképet teremteni — lehetõséget teremteni arra, hogy mindenki kifejezhesse, számára, közössége számára mit jelent az európai eszme További lehetõségek — lezárni a március 15-ével kezdett „európai ív” programjait Ütemezés — minden évben május 9-én Kapcsolódó eszközök — „Egy nap Magyarország életébõl” album Mérés módja — résztvevõk száma — médiavisszhang alapján 1.2.9. „Egy nap Magyarország életébõl” album Koncepció Néhány ország példáját követve (Egyesült Államok, Oroszország, Kína) megvalósítható egy olyan, reprezentatív kiadású fotóalbum, amely Magyarország egy napját rögzíti képekben. Az ország sokszínûségének megörökítésére szolgáló album megvalósításában az ország legnevesebb fotómûvészei vesznek részt. Jelképként is szolgáló dátumként

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes